text: The Irishman, Робърт де Ниро, Ал Пачино, Netflix първи трейлър на филма на Мартин Скорсезе - Lifestyle.bg
  The Irishman, Робърт де Ниро, Ал Пачино, Netflix първи трейлър на филма на Мартин Скорсезе
  01.08.2019 10:29:18
  Източник: Instagram / filminadinekanka
  Вчера, 31 юли, хвърлихме един поглед на героите от The Irishman. Няколко часа по-късно пък Netflix решиха да ни изненадат и пуснаха първи трейлър.
  Първи поглед към The Irishman на Мартин Скорсезе
  The Irishman е режисиран от Мартин Скорсезе и ще бъде видян за първи път от публика на 27 септември като част от кинофестивала в Ню Йорк.
  Филмът е базиран на книгата на Чарлз Бранд "I Heard You Paint Houses: Frank "The Irishman" Sheeran & Closing the Case on Jimmy Hoffa".
  Джими Хофа (Ал Пачино) e профсъюзен лидер на превозвачите в САЩ по това време, който не е доволен нито от политическата обстановка в страна, нито от това как тя се отразява на бизнеса му. В търсене на някакъв вариант за промяна той се среща с мафиотския бос Ръсел Буфалино (Джо Пеши).
  Публикация, споделена от The Irishman (@theirishmanfilm) на Юли 30, 2019 в 5:01 PDT
  Буфалино свързва Хофа с Франк Шийрън (Робърт де Ниро), един от най-добрите наемни убийци по онова време, известен повече като Ирландеца.
  В трейлъра виждаме как в разговор по телефона профсъюзният лидер подхвърля репликата на Франк Шийрън "Чух, че боядисваш къщи?"...
  Същата реплика в книгата е използвана, за да бъде зададен по завоалиран начин въпросът дали Ирландеца убива хора за пари. В трейлъра не става ясно коя точно ще бъде жертвата, но малко по-късно виждаме, че Джон Кенеди е бил убит.
  По принцип именно Ирландеца е свързан с убийството на Кенеди, но не можем да твърдим на 100%, че и във филма ще бъде така.
  Стрийминг платформата се е обсебила от мисълта за Оскари
  Видяното ни хареса, както и технологията, чрез която актьорите са подмладени. Въпреки трейлъра, Netflix запазват мълчанието си около това кога The Irishman ще бъде наличен в платформата им.
  Лайфстайл / Истории / Арт / The Irishman, Робърт де Ниро, Ал Пачино, Netflix първи трейлър на филма на Мартин Скорсезе